《别云端子和元字韵》
宋代·程公许

玉楼双耸吟肩寒，自孔氏出参玄元。
荒寻得君相指似，清吐对我如澜翻。
归欤金华葺茅屋，间有洞户通麻源。
世尘轇轕勿浪出，执手且面空此尊。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。